Atbildes uz pretendentu jautājumiem cenu piedāvājumā “Ūdensvada tīklu projektēšana Limbažu pilsētā” (ID Nr. LS 2023/5)

1.Vai Izpildītājam ir jāveic grunts ģeotehniskā izpēte? Ja nav, tad vai grunts ģeotehniskās izpētes materiālus izsniegs Pasūtītājs?

**Atbilde**

**Ģeotehniskās izpētes darbu veikšanu un materiālu sagatavošanu jāiekļauj projektēšanas darbu apjomos un izmaksās, kurus veic Izpildītājs.**

2.Vai Pasūtītājs ir saskaņojis vai vienojies vai pārrunājis ar zemes gabalu īpašniekiem ūdensvada trases novietojumu privātajos zemes gabalos?

**Atbilde**

**Ūdensvada trases un ūdensvadu pievadu novietojums ir paredzēts pamatā pašvaldības vai pašvaldības piekritīgajās zemes vienībās, kā arī atsevišķās vietās privāto, juridisko personu īpašumā atrodošās zemes vienībās. Ar visiem zemes īpašniekiem ūdensvada trases novietojums jāprecizē projektēšanas laikā.**

3.Vai Pasūtītājs ir saskaņojis, vai vienojies, vai pārrunājis ar VSIA “Latvijas valsts ceļi” ūdensvada trases novietojumu Valsts reģionālā autoceļā P12 Limbaži – Salacgrīva (Viļķenes iela) un Valsts reģionālā autoceļā P11 Kocēni -Limbaži – Tūja (Ozolaines iela)? Kādas ir VSIA “Latvijas valsts ceļi” prasības ūdensvada trases novietojumam?

**Atbilde**

**Pasūtītājs līdz šim nav pieprasījis Tehniskos noteikumus VSIA “Latvijas valsts autoceļi” par Iepirkumā minētās ūdensvada maģistrāles un pievadu novietojumu. Piedāvājuma derīguma termiņa laikā vai Līguma izpildes termiņa laikā tiks saņemti iepriekš minētie tehniskie noteikumi, kuros tiks norādīts ūdens maģistrāles un to pievadu novietojums un reģionālo autoceļu šķēršošanas prasības.**

4.Vai Izpildītājam ir jāizstrādā Tāme (būvdarbu izmaksu aprēķins)?

**Atbilde**

**Izpildītājam ir jāizstrādā būvdarbu izmaksu aprēķins (Tāme).**

5. Lūdzu pievienot Iepirkuma materiāliem, jo pieteikumu veidnē ir rakstīts “Esam iepazinušies ar sagatavoto līgumprojektu un piekrītam tā noteikumiem”.

**Atbilde**

**Līgumprojekta neesamība publicētā iepirkuma dokumentācijā ir tehniska kļūda, pielikumā Projektēšanas līguma projekts.**